Diari Oficial de la Generalitat Valenciana


Sumari del DOGV 399, del 02-07-1986 (1986/806633)

ORDRE de 16 de maig de 1986, de la Conselleria d'Indústria, Comerç i Turisme, sobre convocatòria de Beques.
-----------------------------------------------------------------------------------------------------------

### Dades del document

Número de DOGV
:   399

Data del DOGV
:   02-07-1986

Secció del DOGV
:   ALTRES DISPOSICIONS

Número del document
:   1986/806633


Data del document
:   16-05-1986

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

Ordre de 16 de maig de 1986, de la Conselleria d'Indústria, Comerç i Turisme, sobre convocatòria de Beques.  
La internacionalització creixent de l'economia, exigeix disposar d'una informació puntual sobre mercats exteriors que possibilite a les empreses valencianes de realitzar una revisió i posada al dia dels seus plans d'exportació.   
Es per això que cal comptar amb especialistes qualificats en aquests mercats exteriors, els quals, mitjançant un coneixement detallat d'aquests, permetran el millor aprofitament.   
Amb aquesta finalitat, la Conselleria d'Indústria, Comerç i Turisme, fa pública la convocatòria de beques següent:   
I. Objecte.   
Es objecte de les beques l'estudi de prospecció del mercat europea escollit, posteriorment a un període de análisis de l'oferta econòmica de la Comunitat Valenciana.   
II. Requisits dels sol·licitants.   
Per optar a aquestes beques caldran els requisits següents:   
a) Titulació Universitària Superior.   
b) Coneixement parlat i escrit de l'idioma anglés, i/o francés i/o alemany.   
c) Plena mobilitat per efectuar desplaçaments fora del territori espanyol.   
d) Ser menor de 35 anys.   
III. Durada de las beques.   
El període de gaudiment de las beques serà de 6 mesos, que podran ser prorrogades fins un any més, sempre que hi haja dotació pessupostària.   
La incorporació dels becaris serà immediata a partir de la notificació de l'adjudicació.   
IV. Número de beques i dotació.   
1. Les beques es convoquen en número de dues, i seran dotades amb una quantitat de 170.000 pessetes mensuals, per cadascuna d'elles.   
2. La liquidació d'aquestes s'efectuarà de la manera següent:   
a) En el moment de l'acceptació de la beca i signatura del compromís de compliment de les bases i obligacions que s'establesquen en aquesta convocatòria, el becari rebrà el 20% de la dotació total bàsica establerta en el punt anterior.   
b) La resta s'abonarà per mesos vençuts i amb el lliurament previ dels informes sol·licitats i la certificació de conformitat amb la Direcció General de Comerç.   
c) A més de la dotació bàsica, el becari percebrà l'import dels bitllets, classe turista, d'anada i tornada del país de destinació, així com una assegurança mèdica i d'accidents.   
V. Termini i formalització de les sol·licituds.   
1. El termini de presentació de les sol·licituds serà de 20 dies naturals a comptar des de la data de publicació d'aquesta convocatòria en el Diari Oficial de la Generalitat Valenciana   
2. Els candidats hauran de enviar les sol·licituds a la Conselleria d'Indústria, Comerç i Turisme, Direcció General de Comerç (C/ Isabel la Católica núm. 8, 2n pis, 46976 Valencia).   
I la sol·licitud haurà d'anar acompanyada de la documentació següent:   
a) Currículum vitae, on es detallaran les dades personals, data de naixement, domicili, telèfon, i una fotografia de carnet.   
b) Expedient acadèmic.   
c) Qualsevol altre document que acredite la possessió de títols o mèrits docents, d'investigació o professionals, i de coneixement d'idiomes.   
VI. Procés de selecció i concessió de les beques.   
1. Per a la concessió de les beques es realitzaran les proves següents:   
-Prova d'idiomes, oral i escrita.   
-Entrevista personal, en la qual es valoraran els coneixements generals sobre l?objecte de la beca.   
2. Les beques seran adjudicades per un tribunal presidit pel Director General de Comerç, i del qual formaran part, com a vocals:   
La Secretària General de la Conselleria, o persona en qui delegue.   
El responsable de l'Area de Promoció Comercial de la Direcció General de Comerç.  
El responsable de l'Area d'Ordenament i Control de l'Activitat Comercial de la Direcció General de Comerç.   
3. El tribunal es reunirà dins dels 15 dies següents a la finalització de les proves per adjudicar les beques, i podrà declarar-ne deserta, totalment o parcialment, l'adjudicació.   
La decisió del tribunal es farà pública en el Diari Oficial de la Generalitat Valenciana.   
4. Els candidats, només pel fet de sol·licitar la beca, renuncien a tota classe d?acció judicial o extrajudicial contra la decisió del tribunal, i accepten íntegrament el contingut d'aquesta convocatòria.   
VII. Obligacions dels becaris.   
1. Aquestes beques són incompatibles amb qualsevol altra beca o ajuda, així com amb el desplegament d'una activitat remunerada. La infracció d'aquesta regla autoritzarà la Conselleria d'Indústria, Comerç i Turisme, a cancel·lar-ne el gaudiment.   
2. La Direcció General de Comerç serà l'encarregada d'ordenar les activitats dels becaris per assolir els objectius de pràctica professional i formació en l'àrea de comerç exterior, així com de resoldre les incidències que es produesquen durant el període de gaudiment de las beques.   
3. La Dirección General de Comerç podrà deixar sense efecte les beques en el cas que es produira incompliment d'aquestes.   
VIII. Propietat dels estudis i treballs realitzats.   
La propietat dels estudis i treballs realitzats correspon a la Conselleria d'Indústria, Comerç i Turisme, que es reserva el dret de publicar-los totalment o parcialment.   
València, 16 de maig de 1986.   
El Conseller d?Indústria, Comerç i Turisme,  
SEGUNDO BRU I PARRA